BAGUIO CITY - Posible a napukawan iti kontrol iti manibela ti driver ti SUV a natnag iti maysa a rangkis nga addaan kauneg a 100 ft. sadiay Camp 5, Kennon Road, Tuba, Benguet a nakadangran dagiti innem a pasahero agramanen ti uppat nga ubing idi kalman.
Maibasar iti salaysay ti sumagmamano a concerned citizen a nakakita iti aksidente, napukawan iti kontrol ti driver iti nasao nga SUV idi ginandat daytoy nga ag-overtake iti maysa pay a lugan isut gapuna a naidungpar daytoy iti igid ti bantay sakbay a natnag iti nasao a rangkis.
Immunan a nabigbig dagiti biktima a da George Manas, 35-anyos ken driver ti nasao a lugan; Junia Minas, 30-anyos ken ti anakna a ni Kyle Minas, 11-anyos; Kurt Russel Taynan,9-anyos; Khyle Shun Taynan, 8-anyos ken Lander Lasaten a bin-ig a residente ti Western Buyagan, La Trinidad, Benguet.
Iti agdama ket agpapaimbag pay laeng dagiti biktima iti Baguio General Hospital and Medical Center.
Maipalagip a naggapo ti nasao a lugan iti nasao a lugar tapnu mangala iti sabsabong idi napasamak ti nasao nga aksidente.
ilo_Latn ilo_Latn ilo_Latn ilo_Latn ilo_Latn